Impasto

Impasto merupakan sebuah teknik yang digunakan dalam seni lukis dan seni catan, di mana cat akan ditempelkan pada kawasan permukaan yang dilukis dengan tebal. Kebiasaannya, cat diselek dengan tebal sehingga sapuan daripada berus atau pisau lukis terlihat. Cat juga boleh dicampur tepat pada permukaan kanvas. Apabila cat kering, teknik impasto memberikan tekstur; di mana cat kelihatan seakan "keluar" atau menonjol dari kanvas; yang akan menciptakan titik fokus.

 Pengistilahan 
Perkataan impasto merupakan kata pinjaman dari bahasa Itali, yang bermaksud "doh" atau "campuran"; yang juga berkaitan dengan kata kerja, impastare yang bermaksud "menguli" atau "menampal". Penggunaan impasto dalam bahasa Itali boleh merujuk kepada dua perkara, iaitu lukisan dan tembikar. Kata nama dasar bagi impasto ialah pasta, yang secara harfiah bermaksud "tampal".

 Medium 
Cat minyak merupakan medium tradisional bagi lukisan yang menggunakan teknik impasto; kerana konsistensinya yang tebal dan masa pengeringan yang diperlukan lama. Kebiasaannya para pelukis menggunakan teknik impasto di latar langit atau langskap impresionis. Namun, penggunaan cat minyak sangat mahal– kerana penggunaannya yang banyak melaui penempelan cat dengan pisau lukis dan berus di permukaan kawasan permukaan. Cat akrilik juga boleh digunakan untuk menghasilkan karya impasto; dengan menambahkan gel akrilik  jenis heavy body. Media cat air dan cat poster pula tidak digunakan untuk karya impasto tanpa agen perekat; kerana kedua-dua cat ini nipis dan tidak tebal. Pastel juga boleh menghasilakn kesan impasto pada lukisan melaui kaedah tekan-menekan pastel lembut dengan kuast pada permukaan kertas.

 Rujukan 

Kategori:Teknik kesenian
Kategori:Teknik melukis